ŠILUTĖS RAJONO savivaldybės

taryba

SPRENDIMAS

DĖL ŠILUTĖS RAJONO SAVIVALDYBĖS TARYBOS 2019 M. KOVO 28 D. SPRENDIMO NR. T1-1301 „DĖL MOKĖJIMO UŽ SOCIALINES PASLAUGAS TVARKOS APRAŠO“ PAKEITIMO

2022 m. balandžio 28 d. Nr. T1-1013

Šilutė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos socialinių paslaugų įstatymo 13 straipsniu, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006-06-14 nutarimu Nr. 583 „Dėl mokėjimo už socialines paslaugas tvarkos aprašo patvirtinimo“ 3 punktu, Lietuvos Respublikos Vyriausybės 2006-10-10 nutarimo Nr. 978 „Dėl socialinių paslaugų finansavimo ir lėšų apskaičiavimo metodikos patvirtinimo“ nuostatomis, Šilutės rajono savivaldybės taryba n u s p r e n d ž i a:

1.	Pakeisti Šilutės rajono savivaldybės tarybos 2019 m. kovo 28 d. sprendimo Nr. T1-1301 „Dėl mokėjimo už socialines paslaugas tvarkos aprašo“ 15 punktą ir išdėstyti jį taip:

„15. Savivaldybės teikiamos bendrosios socialinės paslaugos (transporto organizavimas) mokėjimo dydis nustatomas Savivaldybės tarybos sprendimu. Asmuo moka:

15.1 asmens, kurio pajamos (vidutinės šeimos pajamos, tenkančios vienam šeimos nariui) yra didesnės už valstybės remiamų pajamų (toliau – VRP) dvigubą dydį, bet mažesnės už VRP trigubą dydį, mokėjimo už transporto paslaugą dydį, neviršijantį 5 procentų asmens pajamų, likusių atskaičius nuo asmens pajamų 2 VRP;

15.2. asmens, kurio pajamos (vidutinės šeimos pajamos, tenkančios vienam šeimos nariui) yra didesnės už VRP trigubą dydį, bet mažesnės už VRP keturgubą dydį, mokėjimo už transporto paslaugą dydį, neviršijantį 10 procentų asmens pajamų, likusių atskaičius nuo asmens pajamų 2 VRP;

15.3. asmens, kurio pajamos (vidutinės šeimos pajamos, tenkančios vienam šeimos nariui) yra didesnės už VRP keturgubą dydį, bet mažesnės už VRP penkiagubą dydį, mokėjimo už transporto paslaugą dydį, neviršijantį 15 procentų asmens pajamų, likusių atskaičius nuo asmens pajamų 2 VRP;

15.4. asmens, kurio pajamos (vidutinės šeimos pajamos, tenkančios vienam šeimos nariui) yra didesnės už VRP penkiagubą dydį, mokėjimo už transporto paslaugą dydį, neviršijantį 20 procentų asmens pajamų, likusių atskaičius nuo asmens pajamų 2 VRP.“

2. Pakeisti Šilutės rajono savivaldybės tarybos 2019 m. kovo 28 d. sprendimo Nr. T1-1301 „Dėl mokėjimo už socialines paslaugas tvarkos aprašo“ 17 punktą ir išdėstyti jį taip:

„17. Asmeniui (šeimai), Lietuvos Respublikos piniginės socialinės paramos nepasiturintiems gyventojams įstatymo nustatyta tvarka gaunančiam socialinę pašalpą, arba asmeniui (šeimai), kurio pajamos (vidutinės šeimos pajamos, tenkančios vienam šeimos nariui) mažesnės už valstybės remiamų pajamų dvigubą dydį, visos bendrosios socialinės paslaugos teikiamos nemokamai.“.

3. Pavesti Šilutės rajono savivaldybės administracijai paskelbti šį sprendimą Savivaldybės interneto puslapyje www.silute.lt

Savivaldybės meras	Vytautas Laurinaitis